title: 2008/777/EK: A Tanács határozata ( 2008. július 22. ) az egyrészről az Európai Közösségek és tagállamai, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv aláírásáról és ideiglenes alkalmazásáról

text:
               8.10.2008

               HU

               Az Európai Unió Hivatalos Lapja

               L 267/23

         A TANÁCS HATÁROZATA
   (2008. július 22.)
   az egyrészről az Európai Közösségek és tagállamai, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyv aláírásáról és ideiglenes alkalmazásáról
   (2008/777/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 44. cikke (2) bekezdésére, 47. cikke (2) bekezdésének harmadik mondatára, 55. cikkére, 57. cikke (2) bekezdésére, 71. cikkére, 80. cikke (2) bekezdésére, 93. cikkére, 94. cikkére, 133. cikkére és 181a. cikkére, összefüggésben 300. cikke (2) bekezdése első albekezdésének második mondatával,
   tekintettel a Bolgár Köztársaság és Románia csatlakozási szerződésére és különösen annak 4. cikke (3) bekezdésére,
   tekintettel Bulgária és Románia csatlakozási okmányára és különösen annak 6. cikke (2) bekezdésére,
   tekintettel a Bizottság javaslatára,
   mivel:

               (1)

               A Tanács 2006. október 23-án felhatalmazta a Bizottságot, hogy a Közösség és tagállamai részéről kezdjen tárgyalásokat a Kazah Köztársasággal a partnerségi és együttműködési megállapodáshoz csatolandó, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvről.

               (2)

               A jegyzőkönyvet, tekintettel annak egy későbbi időpontban történő lehetséges elfogadására, az Európai Közösség és tagállamai nevében alá kell írni.

               (3)

               A jegyzőkönyvet 2007. január 1-től kezdődően a hivatalos megkötéshez szükséges eljárások befejezéséig ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   A Tanács elnöke felhatalmazást kap, hogy kijelölje az egyrészről az Európai Közösségek és tagállamai, másrészről a Kazah Köztársaság közötti partnerségi és együttműködési megállapodáshoz csatolt, a Bolgár Köztársaságnak és Romániának az Európai Unióhoz történő csatlakozása figyelembevétele céljából készült jegyzőkönyvnek – egy későbbi időpontban való lehetséges elfogadására is figyelemmel – az Európai Közösségek és tagállamai nevében történő aláírására jogosult személy(eke)t.
   A jegyzőkönyv szövegét csatolták e határozathoz.
   2. cikk
   A jegyzőkönyvet 2007. január 1-től a hatálybalépéséig ideiglenesen alkalmazni kell.

      Kelt Brüsszelben, 2008. július 22-én.

            a Tanács részéről

            az elnök

         B. KOUCHNER

    ---documentbreak---

               8.10.2008

               HU

               Az Európai Unió Hivatalos Lapja

               L 267/25

         JEGYZŐKÖNYV
   az egyrészről az Európai Közösségek és tagállamai, másrészről a Kazah Köztársaság közötti partnerségi és együttműködési megállapodáshoz a Bolgár Köztársaságnak és Romániának a partnerségi és együttműködési megállapodáshoz történő csatlakozásának figyelembevételéről
   A BELGA KIRÁLYSÁG,
   A BOLGÁR KÖZTÁRSASÁG,
   A CSEH KÖZTÁRSASÁG,
   A DÁN KIRÁLYSÁG,
   A NÉMETORSZÁGI SZÖVETSÉGI KÖZTÁRSASÁG,
   AZ ÉSZT KÖZTÁRSASÁG,
   A GÖRÖG KÖZTÁRSASÁG,
   A SPANYOL KIRÁLYSÁG,
   A FRANCIA KÖZTÁRSASÁG
   ÍRORSZÁG,
   AZ OLASZ KÖZTÁRSASÁG,
   A CIPRUSI KÖZTÁRSASÁG,
   A LETT KÖZTÁRSASÁG,
   A LITVÁN KÖZTÁRSASÁG,
   A LUXEMBURGI NAGYHERCEGSÉG,
   A MAGYAR KÖZTÁRSASÁG,
   A MÁLTAI KÖZTÁRSASÁG,
   A HOLLAND KIRÁLYSÁG,
   AZ OSZTRÁK KÖZTÁRSASÁG,
   A LENGYEL KÖZTÁRSASÁG,
   A PORTUGÁL KÖZTÁRSASÁG,
   ROMÁNIA,
   A SZLOVÉN KÖZTÁRSASÁG,
   A SZLOVÁK KÖZTÁRSASÁG,
   A FINN KÖZTÁRSASÁG,
   A SVÉD KIRÁLYSÁG,
   NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,
   a továbbiakban: a tagállamok, amelyek képviseletében az Európai Unió Tanácsa jár el, és
   AZ EURÓPAI KÖZÖSSÉG ÉS AZ EURÓPAI ATOMENERGIA-KÖZÖSSÉG,
   a továbbiakban: a Közösségek, amelyek képviseletében az Európai Unió Tanácsa és az Európai Bizottság jár el,
   egyrészről, és
   A KAZAH KÖZTÁRSASÁG
   másrészről,
   a továbbiakban e jegyzőkönyv alkalmazásában: a felek,
   TEKINTETTEL a Belga Királyság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Ciprusi Köztársaság, a Lett Köztársaság, a Litván Köztársaság, a Luxemburgi Nagyhercegség, a Magyar Köztársaság, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, a Szlovén Köztársaság, a Szlovák Köztársaság, a Finn Köztársaság, a Svéd Királyság, Nagy-Britannia és Észak-Írország Egyesült Királysága (az Európai Unió tagállamai), valamint a Bolgár Köztársaság és Románia között, a Bolgár Köztársaságnak és Romániának az Európai Unióhoz történő csatlakozásáról szóló szerződés rendelkezéseire, amely szerződést 2005. április 25-én írták alá Luxembourgban, és amelyet 2007. január 1-jétől kell alkalmazni,
   FIGYELEMBE VÉVE a Kazah Köztársaság és az Európai Unió közötti kapcsolatokban a két új tagállam EU-hoz történő csatlakozása következtében kialakuló új helyzetet, amely lehetőségeket teremt, valamint kihívást jelent a Kazah Köztársaság és az Európai Unió közötti együttműködés számára,
   FIGYELEMMEL a felek azon óhajára, hogy a partnerségi és együttműködési megállapodás célkitűzéseit és elveit elérjék és végrehajtsák,
   A KÖVETKEZŐKBEN ÁLLAPODTAK MEG:
   1. cikk
   A Bolgár Köztársaság és Románia az egyrészről az Európai Közösségek és tagállamai, másrészről a Kazah Köztársaság közötti partnerség létrehozásáról szóló partnerségi és együttműködési megállapodás feleivé válnak, amely megállapodást 1995. január 23-án írták alá Brüsszelben, és amely 1999. július 1-jén lépett hatályba (a továbbiakban: a megállapodás), továbbá a Közösség többi tagállamával megegyező módon elfogadják és tudomásul veszik a megállapodás, valamint az ugyanazon a napon aláírt záróokmány mellékletét képező együttes nyilatkozatokat, levélváltásokat és a Kazah Köztársaság nyilatkozatának szövegét, valamint a megállapodás 2004. április 30-i jegyzőkönyvét, amely 2006. június 1-jén lépett hatályba.
   2. cikk
   E jegyzőkönyv a megállapodás elválaszthatatlan részét képezi.
   3. cikk
   (1)   Ezt a jegyzőkönyvet a Közösségek, a tagállamok nevében az Európai Unió Tanácsa, valamint a Kazah Köztársaság hagyja jóvá, belső rendelkezéseikkel összhangban.
   (2)   A felek értesítik egymást az előző bekezdésben említett megfelelő eljárások befejezéséről. A jóváhagyó okiratokat az Európai Unió Tanácsa Főtitkárságánál kell letétbe helyezni.
   4. cikk
   (1)   Ez a jegyzőkönyv az utolsó jóváhagyó okirat letétbe helyezésének napját követő első hónap első napján lép hatályba.
   (2)   A jegyzőkönyvet 2007. január 1-től a hatálybalépéséig ideiglenesen alkalmazzák
   5. cikk
   (1)   A megállapodás, a záróokmány és a hozzá csatolt valamennyi dokumentum szövege, továbbá a megállapodás 2004. április 30-i jegyzőkönyvének szövege bolgár és román nyelven készült.
   (2)   E dokumentumok e jegyzőkönyv mellékleteit képezik, és a megállapodás, a záróokmány és a hozzá csatolt valamennyi dokumentum, továbbá a megállapodás 2004. április 30-i jegyzőkönyvének más nyelveken készült szövegével együtt egyaránt hitelesek.
   6. cikk
   Ez a megállapodás két-két eredeti példányban készült angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, valamint kazah nyelven, a szövegek mindegyike egyaránt hiteles.

      Съставено в Брюксел на шестнадесети ceптeмври две хиляди и осма година.
      Hecho en Bruselas, el dieciseis de septiembre de dos mil ocho.
      V Bruselu dne šestnáctého září dva tisíce osm.
      Udfærdiget i Bruxelles den sekstende september to tusind og otte.
      Geschehen zu Brüssel am sechzehnten September zweitausendacht.
      Kahe tuhande kaheksanda aasta septembrikuu kuueteistkümnendal päeval Brüsselis.
      'Εγινε στις Βρυξέλλες, στις δέκα έξι Σεπτεμβρίου δύο χιλιάδες οκτώ.
      Done at Brussels on the sixteenth day of September in the year two thousand and eight.
      Fait à Bruxelles, le seize septembre deux mille huit.
      Fatto a Bruxelles, addì sedici settembre duemilaotto.
      Briselē, divtūkstoš astotā gada sešpadsmitajā septembrī.
      Priimta du tūkstančiai aštuntų metų rugsėjo šešioliktą dieną Briuselyje.
      Kelt Brüsszelben, a kétezer-nyolcadik év szeptember havának tizenhatodik napján.
      Magħmul fi Brussell, fis-sittax-il jum ta’ Settembru tas-sena elfejn u tmienja.
      Gedaan te Brussel, de zestiende september tweeduizend acht.
      Sporządzono w Brukseli dnia szesnastego września roku dwa tysiące ósmego.
      Feito em Bruxelas, em dezasseis de Setembro de dois mil e oito.
      Întocmit la Bruxelles, la șaisprezece septembrie două mii opt.
      V Bruseli šestnásteho septembra dvetisícosem.
      V Bruslju, dne šestnajstega septembra leta dva tisoč osem.
      Tehty Brysselissä kuudentenatoista päivänä syyskuuta vuonna kaksituhattakahdeksan.
      Som skedde i Bryssel den sextonde september tjugohundraåtta.

      Совершено в городе Брюсселе шестнадцатого сентября две тысячи и восьмого года.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За государства-члены

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europenă
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Европейские Сообщества

         За Република Казахстан
         Por la República de Kazajstán
         Za Kazašskou republiku
         For Republikken Kasachstan
         Für die Republik Kasachstan
         Kasahstani Vabariigi nimel
         Για τη Δημοκρατία του Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakistan
         Kazahstānas Republikas vārdā
         Kazachstano Respublikos vardu
         A Kazah Köztársaság részéről
         Għar-Repubblika tal-Każakstan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Pentru Republica Kazahstan
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

         Зa Република Казахстан


title: A Tanács határozata (1989. május 3.) az Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt harmadik kiegészítő jegyzőkönyv elfogadásáról

text:
Fontos jogi nyilatkozat

|

31989D0434

Hivatalos Lap L 206 , 18/07/1989 o. 0010 - 0010

		A Tanács határozata(1989. május 3.)az Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt harmadik kiegészítő jegyzőkönyv elfogadásáról(89/434/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság javaslatára,mivel a Spanyolországból történő behozatalra kivetett vámok Norvég Királyság általi teljes felfüggesztése előmozdítaná a két ország közötti kereskedelmet;mivel az 1973. május 14-én Brüsszelben aláírt, az Európai Gazdasági Közösség és a Norvég Királyság között létrejött megállapodáshoz [1] a Spanyol Királyságnak és a Portugál Köztársaságnak a Közösséghez való csatlakozása következtében csatolt kiegészítő jegyzőkönyv nem rendelkezik a Spanyolországból behozott árukra kivetett vámok Norvég Királyság általi felfüggesztéséről;mivel ezért jóvá kell hagyni a fent említett megállapodáshoz csatolt harmadik kiegészítő jegyzőkönyvet annak érdekében, hogy rendelkezzenek a megállapodás hatálya alá tartozó, a Spanyolországból Norvégiába behozott termékekre kivetett vámok teljes felfüggesztéséről,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Norvég Királyság között létrejött megállapodáshoz a Spanyol Királyságnak és a Portugál Köztársaságnak a Közösséghez való csatlakozása következtében csatolt harmadik kiegészítő jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 3. cikkében előírt értesítést a Tanács elnöke küldi meg [2].3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1989. május 3-án.a Tanács részérőlaz elnökP. Solbes[1] HL L 171., 1973.6.27., 2. o.[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 2008/849/EK: A Bizottság határozata ( 2008. november 6. ) az állatok azonosításával és nyomon követhetőségével kapcsolatos OIE-tevékenységeket támogató 2009-es közösségi pénzügyi hozzájárulásról

text:
               12.11.2008

               HU

               Az Európai Unió Hivatalos Lapja

               L 301/22

      A BIZOTTSÁG HATÁROZATA

   (2008. november 6.)
   az állatok azonosításával és nyomon követhetőségével kapcsolatos OIE-tevékenységeket támogató 2009-es közösségi pénzügyi hozzájárulásról
   (2008/849/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 20. cikkére,
   mivel:

               (1)

               A 90/424/EGK határozat értelmében a Közösség végezhet olyan műszaki és tudományos tevékenységeket, amelyek szükségesek a Közösség állat-egészségügyi jogalkotásához és az állat-egészségüggyel kapcsolatos oktatás vagy képzés fejlesztéséhez, illetve segítheti a tagállamokat vagy a nemzetközi szervezeteket ilyen tevékenységekben.

               (2)

               Az Állat-egészségügyi Világszervezet (OIE) az állategészségügy nemzetközi szintű javításáért és az állatok és az azokból származó termékek nemzetközi kereskedelmére vonatkozó szabványok meghatározásáért felelős kormányközi szervezet. Az OIE jelenleg az állatok azonosítására és nyomon követhetőségére vonatkozó iránymutatások kialakításán dolgozik. Elfogadásukat követően ezek az iránymutatások az egészségügyi és növény-egészségügyi intézkedésekről szóló WTO-megállapodással összhangban, nemzetközi referenciaszabványok lesznek. Az iránymutatások az Állat-egészségügyi Világszervezet tagországai, köztük az EU tagállamok által végrehajtott bármely jogszabály alapjául szolgálnak majd. Ezért az iránymutatások közvetlen és jelentős hatással lesznek a közösségi állat-egészségügyi jogszabályok alakulására. Tekintettel az állatok és az állati eredetű termékek kereskedelmének jelentőségére, az EU számára fontos, hogy a jövőbeli OIE-szabványok a lehető legközelebb legyenek a jelenlegi és a jövőbeli közösségi jogszabályokhoz.

               (3)

               A 2007 és 2013 közötti időszakra vonatkozó új uniós állat-egészségügyi stratégiáról szóló, a Tanácshoz, az Európai Parlamenthez, a Gazdasági és Szociális Bizottsághoz és a Régiók Bizottságához intézett bizottsági közlemény szerint az új állat-egészségügyi stratégia egyik legfőbb eszköze az állatok nyomon követhetősége. Ebben az összefüggésben célszerű a közösségi szabványok nemzetközi szinten történő tevékeny előmozdítása.

               (4)

               Az OIE az állatok azonosításáról és nyomon követhetőségéről szóló konferenciát tervez, amelynek célja az azonosításra és nyomon követhetőségre szolgáló nemzetközi szabványok világszerte megvalósuló támogatása. Ez a konferencia jelentős hatással lesz az állatok azonosítására és nyomon követhetőségére szolgáló nemzetközi szabványok további alakulására. Ezért helyénvaló közösségi pénzügyi hozzájárulást nyújtani az OIE-konferencia részére.

               (5)

               Az Európai Közösségek általános költségvetésére alkalmazandó Költségvetési Rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (2) 168. cikke (1) bekezdésének c) pontjában említetteknek megfelelően az OIE e téren tényleges monopolhelyzetben van; pályázati felhívásra tehát nincs szükség.

               (6)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   A Bizottság jóváhagyja az Állat-egészségügyi Világszervezet (OIE) által 2009-ban szervezendő, az állatok azonosításáról és nyomon követhetőségéről szóló konferenciához nyújtott, az összes támogatható költségek legfeljebb 33 %-át kitevő közösségi társfinanszírozást jelentő 150 000 EUR összegű közösségi pénzügyi hozzájárulást.
   2. cikk
   Az 1. cikkben elrendelt pénzügyi hozzájárulást az Európai Közösségek 2009. évi költségvetésének 17 04 02 01 költségvetési tételéből kell finanszírozni.
   Az 1. cikkben elrendelt pénzügyi hozzájáruláshoz pályázati felhívás nélkül kötnek támogatási megállapodást az Állat-egészségügyi Világszervezettel (OIE), mivel az OIE az állategészségügy világszerte megvalósuló javításáért felelős kormányközi szervezet, amely tényleges monopolhelyzetben van.

      Kelt Brüsszelben, 2008. november 6-án.

            a Bizottság részéről

         Androulla VASSILIOU

            a Bizottság tagja

      (1)  HL L 224., 1990.8.18., 19. o.

      (2)  HL L 357., 2002.12.31., 1. o.


title: A Tanács 2007/455/KKBP határozata ( 2007. június 25. ) a Zimbabwéval szembeni korlátozó intézkedések megújításáról szóló 2004/161/KKBP közös álláspont végrehajtásáról

text:
               30.6.2007

               HU

               Az Európai Unió Hivatalos Lapja

               L 172/89

      A TANÁCS 2007/455/KKBP HATÁROZATA

   (2007. június 25.)
   a Zimbabwéval szembeni korlátozó intézkedések megújításáról szóló 2004/161/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/161/KKBP közös álláspontra (1), és különösen annak 6. cikkére, az Európai Unióról szóló szerződés 23. cikkének (2) bekezdésével összefüggésben,
   mivel:

               (1)

               A Tanács a 2004/161/KKBP közös állásponttal intézkedéseket fogadott el többek között azon személyeknek a tagállamok területére való belépése vagy azon való áthaladása megakadályozása céljából, akik Zimbabwében a demokráciát, az emberi jogok tiszteletét és a jogállamiságot súlyosan veszélyeztető tevékenységet folytatnak, valamint ezen személyek pénzalapjainak és gazdasági forrásainak befagyasztása céljából.

               (2)

               A zimbabwei kormánynak az ellenzék egyes támogatóival szembeni közelmúltbeli brutális fellépését követően, valamint a rendőrség ezen események során betöltött konkrét szerepe alapján a 2004/161/KKBP közös álláspont mellékletében található jegyzéket ki kell egészíteni a közrendért felelős rendőrparancsnok-helyettes és a Hararéért felelős magas rangú rendőrparancsnok-helyettes nevével.

               (3)

               Ezen túlmenően, az említett mellékletben szereplő személyekkel kapcsolatban részletesebb indokolást kell nyújtani.

               (4)

               A 2004/161/KKBP közös álláspont mellékletét ezért naprakésszé kell tenni, valamint ennek megfelelően felül kell vizsgálni,

         A KÖVETKEZŐKÉPPEN HATÁROZOTT:
   1. cikk
   A 2004/161/KKBP közös álláspont melléklete helyébe az e határozat melléklete lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxemburgban, 2007. június 25-én.

            a Tanács részéről

            az elnök

         A. SCHAVAN

      (1)  HL L 50., 2004.2.20., 66. o. A legutóbb a 2007/235/KKBP határozattal (HL L 101., 2007.4.18., 14. o.) módosított közös álláspont.

      MELLÉKLET
      A 2004/161/KKBP közös álláspont 4. és 5. cikkében említett személyek jegyzéke

                              1.

                              Mugabe, Robert Gabriel

                  Elnök, szül.: 1924.2.21.
                  Kormányfő, és mint ilyen felelős a demokráciát, az emberi jogok tiszteletben tartását és a jogállamiságot súlyosan sértő tevékenységekért.

                              2.

                              Bonyongwe, Happyton

                  A Központi Hírszerzési Szervezet főigazgatója, szül.: 1960.11.6.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              3.

                              Buka (másképp: Bhuka), Flora

                  Elnöki Hivatal, és korábban a földművelés- és újratelepítési programokért felelős különleges ügyek minisztere (korábban az Alelnöki Hivatal államminisztere és az Elnöki Hivatal földreform-programjáért felelős államminiszter), szül.: 1968.2.25.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              4.

                              Bvudzijena, Wayne

                  Rendőrparancsnok-helyettes, rendőrségi szóvivő.
                  A biztonsági erők tagja, és jelentős mértékben felelős az emberi jogokat súlyosan sértő erőszakos cselekmények védelmezéséért.

                              5.

                              Chapfika, David

                  Helyettes mezőgazdasági miniszter (volt pénzügyminiszter-helyettes), szül.: 1957.4.7.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              6.

                              Charamba, George

                  Az Információs és Közzétételi Hivatal állandó titkára, szül.: 1963.4.4.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              7.

                              Charumbira, Fortune Zefanaya

                  Volt önkormányzati, közmunkaügyi és nemzeti lakásügyi miniszterhelyettes, szül.: 1962.6.10.
                  A kormány volt tagja, továbbra is fennálló kormányzati kapcsolatokkal.

                              8.

                              Chigudu, Tinaye

                  Tartományi kormányzó: Manicaland.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              9.

                              Chigwedere, Aeneas Soko

                  Oktatási, sport- és kulturális miniszter, szül.: 1939.11.25.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              10.

                              Chihota, Phineas

                  Ipari és nemzetközi kereskedelmi miniszterhelyettes.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              11.

                              Chihuri, Augustine

                  Rendőrparancsnok, szül.: 1953.3.10.
                  A biztonsági erők tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              12.

                              Chimbudzi, Alice

                  A ZANU (PF) Politikai Hivatal bizottsági tagja.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              13.

                              Chimutengwende, Chen

                  Közügyi és kommunikációs államminiszter (korábbi posta- és távközlésügyi miniszter), szül.: 1943.8.28.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              14.

                              Chinamasa, Patrick Anthony

                  Igazságügyi, jogi és parlamentügyi miniszter, szül.: 1947.1.25.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              15.

                              Chindori-Chininga, Edward Takaruza

                  Volt bányászati és bányafejlesztési miniszter, szül.: 1955.3.14.
                  A kormány volt tagja, továbbra is fennálló kormányzati kapcsolatokkal.

                              16.

                              Chipanga, Tongesai Shadreck

                  Volt belügyminiszter-helyettes, szül.: 1946.10.10.
                  A kormány volt tagja, továbbra is fennálló kormányzati kapcsolatokkal.

                              17.

                              Chitepo, Victoria

                  A ZANU (PF) Politikai Hivatal bizottsági tagja, szül.: 1928.3.27.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              18.

                              Chiwenga, Constantine

                  A Zimbabwei Védelmi Erők parancsnoka, tábornok (volt hadsereg-parancsnok, altábornagy), szül.: 1956.8.25.
                  A biztonsági erők tagja, valamint részvétel az elnyomó állami politika kialakításában vagy irányításában.

                              19.

                              Chiweshe, George

                  Elnök, ZEC (Bíró, Legfelsőbb Bíróság; az ellentmondásos elhatárolási bizottság elnöke), szül.: 1953.6.4.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              20.

                              Chiwewe, Willard

                  Tartományi kormányzó: Masvingo (az Elnöki Hivatal korábbi különleges ügyekért felelős főtitkára), szül.: 1949.3.19.
                  A kormány volt tagja továbbra is fennálló kormányzati kapcsolatokkal, továbbá jelentős mértékű felelősség az emberi jogokat súlyosan sértő erőszakos cselekményekért.

                              21.

                              Chombo, Ignatius Morgan Chininya

                  Önkormányzati, Közmunkaügyi és Városfejlesztési miniszter, szül.: 1952.8.1.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              22.

                              Dabengwa, Dumiso

                  A ZANU (PF) Politikai Hivatal bizottsági tagja, szül.: 1939.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              23.

                              Damasane, Abigail

                  Nőügyi, nemek közötti esélyegyenlőségi és közösségi fejlesztési miniszterhelyettes.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              24.

                              Dokora, Lazarus

                  Felsőoktatási és felnőttképzési miniszterhelyettes, szül.: 1957.11.3.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              25.

                              Georgias, Aguy

                  Gazdaságfejlesztési miniszterhelyettes, szül.: 1935.6.22.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              26.

                              Goche, Nicholas Tasunungurwa

                  Közszolgálati, munkaügyi és szociális jóléti miniszter (az Elnöki Hivatal nemzetbiztonságért felelős volt államminisztere), szül.: 1946.8.1.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              27.

                              Gombe, G

                  A Választásfelügyeleti Bizottság elnöke.
                  Részben felelős a 2005. évi választások során elkövetett csalásokért.

                              28.

                              Gula-Ndebele, Sobuza

                  A Választásfelügyeleti Bizottság korábbi elnöke.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              29.

                              Gumbo, Rugare Eleck Ngidi

                  Mezőgazdasági miniszter (korábbi gazdaságfejlesztési miniszter), szül.: 1940.3.8.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              30.

                              Hove, Richard

                  A ZANU (PF) Politikai Hivatal gazdasági ügyeinek titkára, szül.: 1935.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              31.

                              Hungwe, Josaya (másképp: Josiah) Dunira

                  Volt tartományi kormányzó: Masvingo, szül.: 1935.11.7.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              32.

                              Kangai, Kumbirai

                  A ZANU (PF) Politikai Hivatal bizottsági tagja, szül.: 1938.2.17.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              33.

                              Karimanzira, David Ishemunyoro Godi

                  Tartományi kormányzó: Harare; a ZANU (PF) Politikai Hivatal pénzügyi titkára, szül.: 1947.5.20.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              34.

                              Kasukuwere, Saviour

                  Ifjúsági fejlesztési és munkahely-teremtési miniszterhelyettes és a ZANU (PF) Politikai Hivatal ifjúsági ügyekért felelős helyettes titkára, szül.: 1970.10.23.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              35.

                              Kaukonde, Ray

                  Tartományi kormányzó: Mashonaland East, szül.: 1963.3.4.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              36.

                              Kuruneri, Christopher Tichaona

                  Volt pénzügyi és gazdaságfejlesztési miniszter, szül.: 1949.4.4. Megjegyzés: jelenleg vizsgálati fogságban.
                  A kormány volt tagja, továbbra is fennálló kormányzati kapcsolatokkal

                              37.

                              Langa, Andrew

                  Környezetvédelmi és idegenforgalmi miniszterhelyettes és volt közlekedési és hírközlési miniszterhelyettes.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              38.

                              Lesabe, Thenjiwe V.

                  A ZANU (PF) Politikai Hivatal bizottsági tagja, szül.: 1933.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              39.

                              Mabunda, Musarahana

                  Rendőrparancsnok-helyettes.
                  A biztonsági erők tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              40.

                              Machaya, Jason (másképp: Jaison) Max Kokerai

                  Volt bányászati és bányafejlesztési miniszterhelyettes, szül.: 1952.6.13.
                  A kormány volt tagja, továbbra is fennálló kormányzati kapcsolatokkal.

                              41.

                              Made, Joseph Mtakwese

                  Mezőgazdasági tervezésért és gépesítésért felelős államminiszter (volt mezőgazdasági és vidékfejlesztési miniszter), szül.: 1954.11.21.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              42.

                              Madzongwe, Edna (másképp: Edina)

                  A ZANU (PF) szenátus elnöke, szül.: 1943.7.11.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              43.

                              Mahofa, Shuvai Ben

                  Volt ifjúsági fejlesztési, nemek közötti esélyegyenlőségi és munkahelyteremtési miniszterhelyettes, szül.: 1941.4.4.
                  A kormány volt tagja, továbbra is fennálló kormányzati kapcsolatokkal.

                              44.

                              Mahoso, Tafataona

                  A médiainformációs bizottság elnöke.
                  Kormányzati kapcsolatok, továbbá jelentős mértékű felelősség a szólás- és médiaszabadságot súlyosan sértő erőszakos cselekményekért.

                              45.

                              Makoni, Simbarashe

                  A ZANU (PF) Politikai Hivatal gazdasági ügyekért felelős helyettes főtitkára (volt pénzügyminiszter), szül.: 1950.3.22.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              46.

                              Makwavarara, Sekesai

                  Harare városnak a város napi vezetéséért felelős, hivatalban lévő polgármestere.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              47.

                              Malinga, Joshua

                  A ZANU (PF) Politikai Hivatal fogyatékosok és hátrányos helyzetűek ügyeiért felelős helyettes titkára, szül.: 1944.4.28.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              48.

                              Maluleke, Titus

                  Oktatási, sport- és kulturális miniszterhelyettes.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              49.

                              Mangwana, Paul Munyaradzi

                  A bennszülöttek helyzetének javításával foglalkozó államminiszter, szül.: 1961.8.10.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              50.

                              Manyika, Elliot Tapfumanei

                  Tárca nélküli miniszter (volt ifjúsági fejlesztési, nemek közötti esélyegyenlőségi és munkahelyteremtési miniszter), szül.: 1955.7.30.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              51.

                              Manyonda, Kenneth Vhundukai

                  Volt ipari és nemzetközi kereskedelmi miniszterhelyettes, szül.: 1934.8.10.
                  A kormány volt tagja, továbbra is fennálló kormányzati kapcsolatokkal.

                              52.

                              Marumahoko, Reuben

                  Külügyminiszter-helyettes (volt belügyminiszter-helyettes), szül.: 1948.4.4.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              53.

                              Masawi, Ephrahim Sango

                  Tartományi kormányzó: Mashonaland Central.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              54.

                              Masuku, Angeline

                  Tartományi kormányzó: Matabeleland South, (a ZANU (PF) Politikai Hivatal fogyatékosok és hátrányos helyzetűek ügyeiért felelős titkára), szül.: 1936.10.14.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              55.

                              Mathema, Cain

                  Tartományi kormányzó: Bulawayo.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              56.

                              Mathuthu, Thokozile

                  Tartományi kormányzó: Matabeleland North; a ZANU (PF) Politikai Hivatal közlekedési és szociális jóléti helyettes titkára.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              57.

                              Matiza, Joel Biggie

                  Vidéki lakásügyért és szociális komfortért felelős miniszterhelyettes, szül.: 1960.8.17.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              58.

                              Matonga, Brighton

                  Információs és közzétételi miniszterhelyettes, szül: 1969.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              59.

                              Matshalaga, Obert

                  Belügyminiszter-helyettes (volt külügyminiszter-helyettes), szül.: 1951.4.21., Mhute Kraal – Zvishavane.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              60.

                              Matshiya, Melusi (Mike)

                  Állandó titkár, Belügyminisztérium.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              61.

                              Mavhaire, Dzikamai

                  A ZANU (PF) Politikai Hivatal bizottsági tagja.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              62.

                              Mbiriri, Partson

                  Állandó titkár, Önkormányzati, Közmunkaügyi és Városfejlesztési Minisztérium.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              63.

                              Midzi, Amos Bernard (Mugenva)

                  Bányászati és bányafejlesztési miniszter (volt energia-és áramfejlesztési miniszter), szül.: 1952.7.4.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              64.

                              Mnangagwa, Emmerson Dambudzo

                  Vidéki lakásügyért és szociális komfortért felelős miniszter (a parlament korábbi elnöke), szül.: 1946.9.15.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              65.

                              Mohadi, Kembo Campbell Dugishi

                  Belügyminiszter (volt önkormányzati, közmunkaügyi és nemzeti lakásügyi miniszterhelyettes), szül.: 1949.11.15.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              66.

                              Moyo, Jonathan

                  Az Elnöki Hivatal volt információs és közzétételi államminisztere, szül.: 1957.1.12.
                  A kormány volt tagjaként részes az alapvető jogokat súlyosan sértő tevékenységekben.

                              67.

                              Moyo, July Gabarari

                  Volt energia- és áramfejlesztési miniszter (volt közszolgálati, munkaügyi és szociális jóléti miniszter), szül.: 1950.5.7.
                  A kormány volt tagja, továbbra is fennálló kormányzati kapcsolatokkal.

                              68.

                              Moyo, Simon Khaya

                  A ZANU (PF) Politikai Hivatal jogi ügyekért felelős helyettes titkára, szül.: 1945. Megjegyzés: Dél-Afrikába akkreditált nagykövet.
                  A Politikai Hivatal volt tagja, továbbra is szorosan kötődik a kormányhoz és annak politikájához.

                              69.

                              Mpofu, Obert Moses

                  Ipari és nemzetközi kereskedelmi miniszter (volt tartományi kormányzó, Matabeleland North; a ZANU (PF) Politikai Hivatal nemzetbiztonsági helyettes titkára), szül.: 1951.10.21.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              70.

                              Msika, Joseph W.

                  Alelnök, szül.: 1923.12.6.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              71.

                              Msipa, Cephas George

                  Tartományi kormányzó: Midlands, szül.: 1931.7.7.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              72.

                              Muchena, Olivia Nyembesi (másképp: Nyembezi)

                  Az Elnöki Hivatal tudományos és technológiai államminisztere (Msika alelnök hivatalának volt államminisztere), szül.: 1946.8.18.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              73.

                              Muchinguri, Oppah Chamu Zvipange

                  Nőügyi, nemek közötti esélyegyenlőségi és közösségi fejlesztési miniszter, a ZANU (PF) Politikai Hivatal esélyegyenlőségi és kulturális titkára, szül.: 1958.12.14.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              74.

                              Mudede, Tobaiwa (Tonneth)

                  A legfelső szintű nyilvántartási hivatal vezetője, „Registrar General”, szül.: 1942.12.22.
                  Kormányzati kapcsolatok, valamint részvétel az állami politika kialakításában vagy irányításában.

                              75.

                              Mudenge, Isack Stanilaus Gorerazvo

                  Felsőoktatási és felnőttképzési miniszter (volt külügyminiszter), szül.: 1941.12.17.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              76.

                              Mugabe, Grace

                  szül.: 1965.7.23.
                  A kormányfő házastársa, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              77.

                              Mugabe, Sabina

                  A ZANU (PF) Politikai Hivatal magas rangú bizottsági tagja, szül.: 1934.10.14.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              78.

                              Mugariri, Bothwell

                  Magas rangú rendőrparancsnok-helyettes.
                  A biztonsági erők tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              79.

                              Muguti, Edwin

                  Egészségügyi és gyermekjóléti miniszterhelyettes, szül.: 1965.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              80.

                              Mujuru, Joyce Teurai Ropa

                  Alelnök (volt vízügyi és infrastrukturális fejlesztési miniszter), szül.: 1955.4.15.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              81.

                              Mujuru, Solomon T.R.

                  A ZANU (PF) Politikai Hivatal magas rangú bizottsági tagja, szül.: 1949.5.1.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              82.

                              Mumbengegwi, Samuel Creighton

                  Pénzügyminiszter (a bennszülöttek helyzetének javításával foglalkozó korábbi államminiszter), szül.: 1942.10.23.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              83.

                              Mumbengegwi, Simbarashe

                  Külügyminiszter, szül.: 1945.7.20.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              84.

                              Murerwa, Herbert Muchemwa

                  Volt pénzügyminiszter, szül.: 1941.7.31.
                  A kormány volt tagja, továbbra is fennálló kormányzati kapcsolatokkal.

                              85.

                              Musariri, Munyaradzi

                  Rendőrparancsnok-helyettes.
                  A biztonsági erők tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              86.

                              Mushohwe, Christopher Chindoti

                  Közlekedési és hírközlési miniszter (volt közlekedési és hírközlési miniszterhelyettes), szül.: 1954.2.6.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              87.

                              Mutasa, Didymus Noel Edwin

                  Az Elnöki Hivatalnak a nemzetbiztonságért, a földreformért és az újratelepítésért felelős államminisztere és a ZANU (PF) közigazgatási titkára, szül.: 1935.7.27.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              88.

                              Mutezo, Munacho

                  Vízügyi és infrastrukturális fejlesztési ügyekkel foglalkozó miniszter.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              89.

                              Mutinhiri, Ambros (másképp: Ambrose)

                  Ifjúsági fejlesztési, nemek közötti esélyegyenlőségi és munkahely-teremtési miniszter, nyugállományú dandártábornok.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              90.

                              Mutinhiri, Tracey

                  A bennszülöttek helyzetének javításával foglalkozó miniszterhelyettes (a szenátus volt elnökhelyettese).
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              91.

                              Mutiwekuziva, Kenneth Kaparadza

                  Kis-és középvállalkozások fejlesztéséért és munkahelyteremtésért felelős miniszterhelyettes, szül.: 1948.5.27.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              92.

                              Muzenda, Tsitsi V.

                  A ZANU (PF) Politikai Hivatal bizottsági tagja, szül.: 1922.10.28.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              93.

                              Muzonzini, Elisha

                  Dandártábornok (a Központi Hírszerzési Szervezet volt főigazgatója), szül.: 1957.6.24.
                  A biztonsági erők volt tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              94.

                              Mzembi, Walter

                  Vízügyi és infrastrukturális fejlesztési miniszterhelyettes, szül.: 1964.3.16.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              95.

                              Ncube, Abedinico

                  Közszolgálati, munkaügyi és szociális jóléti miniszterhelyettes (volt helyettes külügyminiszter), szül.: 1954.10.13.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              96.

                              Ndlovu, Naison K.

                  A ZANU (PF) Politikai Hivatal termelési és munkaügyi titkára, szül.: 1930.10.22.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              97.

                              Ndlovu, Richard

                  A ZANU (PF) Politikai Hivatal helyettes hadbiztosa, szül.: 1942.6.26.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              98.

                              Ndlovu, Sikhanyiso

                  Információs és közzétételi miniszter (volt felsőoktatási és felnőttképzési miniszterhelyettes), szül.: 1949.9.20.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              99.

                              Nguni, Sylvester

                  Gazdaságfejlesztési miniszter (volt helyettes földművelésügyi miniszter), szül.: 1955.8.4.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              100.

                              Nhema, Francis

                  Környezetvédelmi és idegenforgalmi miniszter, szül.: 1959.4.7.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              101.

                              Nkomo, John Landa

                  A parlament elnöke (az Elnöki Hivatal volt különleges ügyekkel foglalkozó minisztere), szül.: 1934.8.22.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              102.

                              Nyambuya, Michael Reuben

                  Energia-és áramfejlesztési miniszter (volt altábornagy, tartományi kormányzó: Manicaland), szül.: 1955.7.23.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              103.

                              Nyanhongo, Magadzire Hubert

                  Helyettes közlekedési és hírközlési miniszter.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              104.

                              Nyathi, George

                  A ZANU (PF) Politikai Hivatal tudomány- és technológiaügyért felelős helyettes titkára.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              105.

                              Nyoni, Sithembiso Gile Glad

                  Kis-és középvállalkozások fejlesztéséért és munkahelyteremtésért felelős miniszter, szül.: 1949.9.20.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              106.

                              Parirenyatwa, David Pagwese

                  Egészségügyi és gyermekjóléti miniszter (volt helyettes miniszter), szül.: 1950.8.2.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              107.

                              Patel, Khantibhal

                  A ZANU (PF) Politikai Hivatal pénzügyi titkárhelyettese, szül.: 1928.10.28.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              108.

                              Pote, Selina M.

                  A ZANU (PF) Politikai Hivatal nemek közötti esélyegyenlőségi és kulturális ügyekért felelős helyettes titkára.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              109.

                              Sakabuya, Morris

                  Önkormányzati, közmunkaügyi és városfejlesztési miniszterhelyettes.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              110.

                              Sakupwanya, Stanley

                  A ZANU (PF) Politikai Hivatal egészségügyi és gyermekjóléti helyettes titkára.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              111.

                              Samkange, Nelson Tapera Crispen

                  Tartományi kormányzó, Mashonaland West.
                  Kormányzati kapcsolatok, továbbá jelentős mértékű felelősség az emberi jogokat súlyosan sértő erőszakos cselekményekért.

                              112.

                              Sandi vagy Sachi, E. (?)

                  A ZANU (PF) Politikai Hivatal nőügyi helyettes titkára.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              113.

                              Savanhu, Tendai

                  A ZANU (PF) közlekedési és szociális jóléti helyettes titkára, szül.: 1968.3.21.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              114.

                              Sekeramayi, Sydney (másképp: Sidney) Tigere

                  Védelmi miniszter, szül.: 1944.3.30.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              115.

                              Sekeremayi, Lovemore

                  A Választási Bizottság főtisztviselője.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              116.

                              Shamu,Webster

                  Politikavégrehajtásért felelős államminiszter (az Elnöki Hivatal korábbi politikavégrehajtásért felelős államminisztere), szül.: 1945.6.6.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              117.

                              Shamuyarira, Nathan Marwirakuwa

                  ZANU (PF) Politikai Hivatal információs és közzétételi titkára, szül.: 1928.9.29.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              118.

                              Shiri, Perence

                  A légierő marsallja (légierő), szül.: 1955.11.1.
                  A biztonsági erők tagja, valamint részvétel az elnyomó állami politika kialakításában vagy irányításában.

                              119.

                              Shumba, Isaiah Masvayamwando

                  Oktatási, sport-és kulturális miniszterhelyettes, szül.: 1949.1.3.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              120.

                              Sibanda, Jabulani

                  A Háborús Veteránok Nemzeti Szövetsége volt elnöke, szül.: 1970.12.31.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              121.

                              Sibanda, Misheck Julius Mpande

                  Kabinettitkár (127.: Charles Utete utódja), szül.: 1949.5.3.
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              122.

                              Sibanda, Phillip Valerio (másképp: Valentine)

                  A Zimbabwei Nemzeti Hadsereg parancsnoka, alezredes, szül.: 1956.8.25.
                  A biztonsági erők tagja, valamint részvétel az elnyomó állami politika kialakításában vagy irányításában.

                              123.

                              Sikosana, Absolom

                  A ZANU (PF) Politikai Hivatal ifjúságügyi titkára.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              124.

                              Stamps, Timothy

                  Az Elnöki Hivatal egészségügyi tanácsadója, szül.: 1936.10.15.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              125.

                              Tawengwa, Solomon Chirume

                  A ZANU (PF) Politikai Hivatal pénzügyi titkárhelyettese, szül.: 1940.6.15.
                  A Politikai Hivatal tagja, és mint ilyen szorosan kötődik a kormányhoz és annak politikájához.

                              126.

                              Udenge, Samuel

                  Állami vállalkozásokért felelős államminiszter (volt helyettes gazdaságfejlesztési miniszter).
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              127.

                              Utete, Charles

                  Az elnöki földügyi felülvizsgálati bizottság elnöke (volt kabinettitkár), szül.: 1938.10.30.
                  Kormányzati kapcsolatok, valamint részvétel az elnyomó állami politika kialakításában vagy irányításában.

                              128.

                              Veterai, Edmore

                  Magas rangú rendőrparancsnok-helyettes, a Harare felett parancsnokságot gyakorló tiszt.
                  A biztonsági erők tagja, és jelentős mértékben felelős a békés gyülekezés jogát súlyosan sértő erőszakos cselekményekért.

                              129.

                              Zimonte, Paradzai

                  Börtönigazgató, szül.: 1947.3.4.
                  A biztonsági erők tagja, valamint részvétel az elnyomó állami politika kialakításában vagy irányításában.

                              130.

                              Zhuwao, Patrick

                  Tudomány- és technológiaügyi miniszterhelyettes. (Megjegyzés: Mugabe unokaöccse)
                  A kormány tagja, és mint ilyen részes a demokráciát, az emberi jogok tiszteletben tartását és a jogállamiságot súlyosan sértő tevékenységekben.

                              131.

                              Zvinavashe, Vitalis

                  Politikai Hivatal, a párt bennszülöttek helyzetének javításával foglalkozó bizottságának tagja, szül.: 1943.9.27.
                  A biztonsági erők volt tagja, részvétel az elnyomó állami politika kialakításában vagy irányításában, a Politikai Hivatal tagja.


title: 2010/302/: A Tanács határozata ( 2010. május 10. ) a Nemzetközi Polgári Repülési Szervezet (ICAO) és az Európai Közösség között a légiközlekedés-védelmi ellenőrzésekről és a kapcsolódó kérdésekről létrejött együttműködési szándéknyilatkozat megkötéséről

text:
               28.5.2010

               HU

               Az Európai Unió Hivatalos Lapja

               L 129/68

         A TANÁCS HATÁROZATA
   (2010. május 10.)
   a Nemzetközi Polgári Repülési Szervezet (ICAO) és az Európai Közösség között a légiközlekedés-védelmi ellenőrzésekről és a kapcsolódó kérdésekről létrejött együttműködési szándéknyilatkozat megkötéséről
   (2010/302/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával és 218. cikke (8) bekezdésének első albekezdésével,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               a Tanács 2007. november 30-án felhatalmazta a Bizottságot az Európai Közösség és a Nemzetközi Polgári Repülési Szervezet (ICAO) közötti, a légiközlekedés-védelmi ellenőrzésekről és a kapcsolódó kérdésekről szóló megállapodásra irányuló tárgyalások megkezdésére.

               (2)

               A Bizottság az Unió nevében tárgyalásokat folytatott az ICAO-val a légiközlekedés-védelmi ellenőrzéseket és kapcsolódó kérdéseket érintő együttműködési szándéknyilatkozatról, a Bizottságot a tárgyalások megkezdésre felhatalmazó tanácsi határozat I. mellékletében meghatározott tárgyalási irányelvekkel és a II. mellékletében meghatározott ad hoc eljárással összhangban.

               (3)

               Az együttműködési szándéknyilatkozatot a Közösség nevében annak későbbi lehetséges megkötésére is figyelemmel és a Nemzetközi Polgári Repülési Szervezet és az Európai Közösség között a légiközlekedés-védelmi ellenőrzésekről és a kapcsolódó kérdésekről létrejött együttműködési egyetértési megállapodás aláírásáról és ideiglenes alkalmazásáról szóló, 2008. július 24-i 2009/97/EK tanácsi határozattal (1) összhangban 2008. szeptember 17-én aláírták.

               (4)

               A Lisszaboni Szerződés 2009. december 1-jei hatálybalépését követően, az Európai Uniónak értesítést kell küldenie arról az ICAO felé, hogy az Európai Közösséget az Európai Unió váltotta fel, és annak jogutódjává vált.

               (5)

               Az együttműködési szándéknyilatkozatot jóvá kell hagyni.

               (6)

               Az együttműködési szándéknyilatkozat 6.3. szakasza megállapítja, hogy az együttműködési szándéknyilatkozat az azon két értesítés közül a későbbi időpontját követő második hónap első napján lép hatályba, amelyekben a felek tájékoztatták egymást belső eljárásaik lezárulásáról. Ennek megfelelően a Tanács elnökét fel kell hatalmazni az előírt értesítésnek az Unió nevében történő megtételére,

         ELFOGADTA EZT A HATÁROZATOT:
   1. cikk
   (1)   Az Európai Közösség és a Nemzetközi Polgári Repülési Szervezet között a légiközlekedés-védelmi ellenőrzésekről és a kapcsolódó kérdésekről létrejött együttműködési szándéknyilatkozatot az Unió nevében a Tanács jóváhagyja.
   (2)   Az együttműködési szándéknyilatkozat szövegét (2) csatolták e határozathoz.
   2. cikk
   A Tanács elnöke felhatalmazást kap arra, hogy kijelölje az együttműködési szándéknyilatkozat 6.3. szakaszában előírt, valamint az alábbi értesítés megtételére jogosult személyt:

      „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért az együttműködési szándéknyilatkozatban és a megállapodásban az »Európai Közösség«-re való hivatkozásokat adott esetben az »Európai Unió«-ra történő hivatkozásként kell értelmezni.”

      Kelt Brüsszelben, 2010. május 10-én.

            a Tanács részéről

            az elnök

         Á. GONZÁLEZ-SINDE REIG

      (1)  HL L 36., 2009.2.5., 18. o.

      (2)  HL L 36., 2009.2.5., 19. o.


title: 2011/688/CFSP: A Politikai és Biztonsági Bizottság EULEX KOSOVO/1/2011 határozata ( 2011. október 14. ) az Európai Unió koszovói jogállamiság-missziója (EULEX KOSOVO) misszióvezetője megbízatásának meghosszabbításáról

text:
               15.10.2011

               HU

               Az Európai Unió Hivatalos Lapja

               L 270/32

         A POLITIKAI ÉS BIZTONSÁGI BIZOTTSÁG EULEX KOSOVO/1/2011 HATÁROZATA
   (2011. október 14.)
   az Európai Unió koszovói jogállamiság-missziója (1) (EULEX KOSOVO) misszióvezetője megbízatásának meghosszabbításáról
   (2011/688/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (2) és különösen annak 12. cikke (2) bekezdésére,
   mivel:

               (1)

               A Politikai és Biztonsági Bizottság (PBB) a 2008/124/KKBP együttes fellépés értelmében és a Szerződés 38. cikkével összhangban felhatalmazással bír arra, hogy meghozza az Európai Unió koszovói jogállamiság-missziójának (EULEX KOSOVO) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               2010. június 8-án a Tanács elfogadta az EULEX KOSOVO 2012. június 14-ig történő meghosszabbításáról szóló 2010/322/KKBP határozatot (3).

               (3)

               A PBB az Unió külügyi és biztonságpolitikai főképviselőjének javaslatára a 2010. július 27-i 2010/431/KKBP határozattal (4) az Európai Unió koszovói jogállamiság-missziója (EULEX KOSOVO) misszióvezetőjének Xavier BOUT DE MARNHAC-ot nevezte ki 2010. október15-i hatállyal. A határozat 2011. október 14-ig alkalmazandó.

               (4)

               A főképviselő 2011. szeptember 23-án javasolta Xavier BOUT DE MARNHAC EULEX KOSOVO misszióvezetői megbízatásának 2012. június 14-ig történő meghosszabbítását,

         ELFOGADTA EZT A HATÁROZATOT:
   1. cikk
   A PBB Xavier BOUT DE MARNHAC-nak, az EULEX KOSOVO misszióvezetőjének megbízatását 2012. június 14-ig meghosszabbítja.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. október 14-én.

            a Politikai és Biztonsági Bizottság részéről

            az elnök

         O. SKOOG

      (1)  Az ENSZ Biztonsági Tanácsának 1244(1999) sz. határozata alapján.

      (2)  HL L 42., 2008.2.16., 92. o.

      (3)  HL L 145., 2010.6.11., 13. o.

      (4)  HL L 202., 2010.8.4., 10. o.


title: 2005/629/EK: A Bizottság határozata (2005. augusztus 26.) a halászati tudományos, műszaki és gazdasági bizottság létrehozásáról

text:
               31.8.2005

               HU

               Az Európai Unió Hivatalos Lapja

               L 225/18

      A BIZOTTSÁG HATÁROZATA

   (2005. augusztus 26.)
   a halászati tudományos, műszaki és gazdasági bizottság létrehozásáról
   (2005/629/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 33. cikke (1) bekezdésére,
   mivel:

               (1)

               A halászatra és akvakultúrára vonatkozó közösségi politika magasan képzett tudományos személyzet segítségével hajtható végre, különösen a tenger- és halászatbiológia, a halászati technológia, a halászat-gazdaságtan vagy hasonló tudományok alkalmazása terén, illetve a halászatra és akvakultúrára vonatkozó adatgyűjtés és kutatás követelményeinek kidolgozásával kapcsolatban.

               (2)

               Ezt a segítségnyújtást a Bizottságon belül felállítandó halászati tudományos, műszaki és gazdasági bizottság (HTMGB) hivatott biztosítani.

               (3)

               A Bizottság a 2371/2002/EK rendelet 33. cikkével összhangban rendszeres időközönként egyeztet a HTMGB-vel az élő vízi erőforrások védelmével és kezelésével kapcsolatos ügyekről – a biológiai, gazdasági, környezeti, társadalmi és műszaki szempontokat is beleértve –, valamint figyelembe veszi a HTMGB véleményét, amikor az említett rendelet alapján javaslatokat terjeszt elő a halászati gazdálkodásra vonatkozóan.

               (4)

               A HTMGB halászati kérdésekben adott véleményének a kiváló minőség, a függetlenség, a pártatlanság és az átláthatóság elvén kell alapulnia.

               (5)

               Elengedhetetlen, hogy az adott kérdések megválaszolásához a HTMGB a lehető legjobban használja fel a Közösségben és azon kívül rendelkezésre álló külső szakértelmet.

               (6)

               Tekintve a módosítások számát és jelentőségét, a halászati tudományos, műszaki és gazdasági bizottság létrehozásáról szóló, 1993. november 19-i 93/619/EK bizottsági határozatot (2) hatályon kívül kell helyezni,

         ELFOGADTA EZT A HATÁROZATOT:
   1. cikk
   A bizottság létrehozása
   Létrejön a halászati tudományos, műszaki és gazdasági bizottság (a továbbiakban: HTMGB).
   2. cikk
   A HTMGB szerepe
   (1)   A Bizottság rendszeres időközönként, illetve szükség esetén felkéri a HTMGB-t, hogy a 2371/2002/EK rendelet 33. cikkének (1) bekezdésében említett kérdésekben véleményt adjon. A Bizottság kérheti egy ilyen vélemény meghatározott időszakon belül történő elfogadását.
   (2)   A HTMGB a 2371/2002/EK rendelet 33. cikkének (1) bekezdésében említett kérdésekben saját kezdeményezésére is adhat véleményt.
   (3)   A HTMGB éves jelentést készít:

               a)

               az Európai Közösség számára jelentős halászati erőforrások helyzetéről;

               b)

               e halászati erőforrások helyzetének várható gazdasági hatásairól;

               c)

               a halászati tevékenységek fejleményeiről, hivatkozással a biológiai, ökológiai, műszaki és gazdasági tényezőkre;

               d)

               a halászatokat befolyásoló egyéb gazdasági tényezőkről.

         3. cikk
   Felépítés
   (1)   A HTMGB legalább 30 és legfeljebb 35 tagból áll.
   (2)   A HTMGB tagjai a tengerbiológia, a tengerökológia, a halászati tudomány, a természetvédelem, az állománydinamika, a statisztika, a halászeszközökre vonatkozó technológia, az akvakultúra, valamint a halászat- és akvakultúra-gazdaságtan területén dolgozó tudományos szakértők.
   4. cikk
   A HTMGB-tagok kinevezése és a tartaléklista létrehozása
   (1)   A Bizottság a megfelelő jelöltek listájából választja ki a HTMGB tagjait. Ez a lista a szándéknyilatkozat benyújtására vonatkozó nyílt felhívásnak az Európai Unió Hivatalos Lapjában és a Bizottság honlapján való közzétételét követően készül el.
   (2)   A HTMGB tagjait szaktudásuk alapján jelölik ki, figyelembe véve egy olyan földrajzi megoszlást, amely tükrözi a tudományos kérdések és megközelítések sokféleségét a Közösségben.
   (3)   A HTMGB tagjainak listáját közzéteszik az Európai Unió Hivatalos Lapjában, és azt valamennyi tag rövid életrajzával együtt a Bizottság internetes oldalán is hozzáférhetővé teszik.
   (4)   A HTMGB szolgálati követelményeinek megfelelő, de ki nem nevezett jelöltek tartaléklistára kerülnek. A tartaléklistát a Bizottság felhasználhatja azon tagok megfelelő jelöltekkel való felváltására, akik a HTMGB-t elhagyják a 6. cikk (3) bekezdésével összhangban.
   (5)   A tartaléklistát közzéteszik az Európai Unió Hivatalos Lapjában, és azt a Bizottság honlapján is hozzáférhetővé teszik.
   5. cikk
   Az elnök és az alelnökök megválasztása
   A HTMGB tagjai közül hároméves időszakra egy elnököt és két alelnököt választ. A HTMGB elnöke és alelnökei legfeljebb két egymást követő időszakra választhatók meg.
   6. cikk
   Hivatali idő
   (1)   A HTMGB-tagok hivatali ideje három év, amely hároméves időszakokra megújítható.
   (2)   Egy adott hároméves időszak leteltét követően az elnök, az alelnökök és a HTMGB tagjai addig maradnak hivatalban, amíg a helyükbe lépő tagokat kinevezik, vagy a megbízatásukat meghosszabbítják.
   (3)   Ha egy tag nem vesz tevékenyen részt a HTMGB munkájában, tevékenysége során összeférhetetlenség lép fel, vagy tisztségéről le akar mondani, a Bizottság megszüntetheti tagságát.
   7. cikk
   Külső szakértők
   A HTMGB a Bizottság jóváhagyásával meghívhat olyan szakértőket is, akik nem tagjai a HTMGB-nek, és releváns tudományos ismeretekkel és szakértelemmel rendelkeznek ahhoz, hogy segítsék a bizottság munkáját.
   8. cikk
   Munkacsoportok
   A HTMGB a Bizottság jóváhagyásával világosan meghatározott feladatok elvégzésére külön munkacsoportokat hozhat létre. A munkacsoportok külső szakértőkből és legalább két HTMGB-tagból állnak. A munkacsoportok adott határidőn belül jelentést tesznek a HTMGB-nek.
   9. cikk
   Költségtérítés és díjazás
   (1)   A HTMGB-tagok és a külső szakértők a mellékletben előírtak szerint díjazásra jogosultak a HTMGB ülésein és a munkacsoportokban való részvételükért, valamint akkor, ha egy adott kérdésre vonatkozóan az előadó feladatait látják el.
   (2)   A HTMGB-tagok és a külső szakértők úti- és tartózkodási költségeit a Bizottság téríti meg.
   10. cikk
   A HTMGB és a Bizottság közötti kapcsolat
   (1)   A HTMGB és munkacsoportjai üléseit a Bizottság hagyja jóvá és hívja össze.
   (2)   A Bizottság részt vehet a HTMGB és munkacsoportjai ülésein.
   (3)   A Bizottság a HTMGB ülésein és munkacsoportjaiban való részvételre meghívhat olyan szakértőket, akik nem tagjai a HTMGB-nek.
   11. cikk
   Eljárási szabályzat
   (1)   A HTMGB a Bizottság jóváhagyásával elfogadja eljárási szabályzatát. Az eljárási szabályzat biztosítja, hogy a HTMGB a kiváló minőség, a függetlenség, a pártatlanság és az átláthatóság alapelveinek megfelelően lássa el feladatait, ugyanakkor tiszteletben tartva a kereskedelmi és adótitkok bizalmas kezelése iránti jogos kérelmeket.
   (2)   Az eljárási szabályzat különösen a következők szabályozására terjed ki:

               a)

               a HTMGB elnökének és alelnökeinek megválasztása;

               b)

               az alábbi eljárások:

                           i.

                           a vélemények iránti kérelmek kezelése;

                           ii.

                           a vélemények elfogadása rendes feltételek mellett, illetve – ha azt a kérdés sürgőssége megköveteli – gyorsított, levelezés útján lebonyolított írásbeli eljárás keretében;

               c)

               munkacsoportok létrehozása és szervezése, a munkacsoportok elnökeinek kinevezése és feladataik ismertetése;

               d)

               az ülések jegyzőkönyvei, beleértve az elfogadott véleményektől eltérő vélemények részleteit;

               e)

               a külső szakértők szerepe;

               f)

               az előadók kijelölése és feladataik ismertetése;

               g)

               a tudományos vélemények formátuma és tartalma, valamint az ezek következetességének biztosítását és javítását célzó eljárások;

               h)

               a HTMGB-tagok és a külső szakértők felelősségei és kötelezettségei külső kapcsolataik vonatkozásában;

               i)

               a HTMGB képviselete a halászati és akvakultúra-ágazati tanácsadó bizottságban (ACFA);

               j)

               a HTMGB-tagok regionális tanácsadó bizottságokban (RAC-k) való részvétele.

         (3)   Az eljárási szabályzatot közzéteszik a Bizottság honlapján.
   12. cikk
   Határozatok és vélemények
   (1)   A HTMGB az ülésen jelen levő tagjai többségével szavaz. A határozatok és vélemények csak abban az esetben fogadhatók el, ha a HTMGB-tagok 70 %-a leadta szavazatát vagy tartózkodott.
   (2)   Az indokolással ellátott kisebbségi véleményeket az érintett tagok megjelölésével belefoglalják a HTMGB által kiadott véleményekbe.
   (3)   A HTMGB véleményeit – az üzleti titoktartás tiszteletben tartásával – haladéktalanul közzéteszik a Bizottság internetes honlapján.
   13. cikk
   Függetlenség
   (1)   A HTMGB tagjainak kinevezése és a külső szakértők meghívása személyre szóló. Hatáskörüket nem ruházhatják át másra.
   (2)   A HTMGB tagjai és a külső szakértők a tagállamoktól vagy az érdekelt felektől függetlenül kötelesek eljárni. Ennek érdekében nyilatkozatot tesznek arról az elkötelezettségükről, hogy a közérdeknek megfelelően fognak tevékenykedni, továbbá olyan érdeknyilatkozatot tesznek, amely jelzi mindazon érdekek hiányát vagy meglétét, amelyek a függetlenségüket befolyásolhatják. Ezeket a nyilatkozatokat írásban kell megtenni, és közzé kell tenni. A HTMGB tagjai évente elkötelezettségi nyilatkozatot tesznek.
   (3)   A HTMGB tagjai és a külső szakértők a HTMGB és a munkacsoportok valamennyi ülése során bejelentenek bármely olyan érdeket, amely a napirendi pontokkal összefüggésben veszélyeztetheti függetlenségüket.
   14. cikk
   Titoktartási kötelezettség
   (1)   A HTMGB tagjai és a külső szakértők a HTMGB véleményeinek kivételével nem hoznak nyilvánosságra olyan adatokat, amelyekhez a HTMGB-ben vagy a munkacsoportok valamelyikében végzett munkájuk során jutottak hozzá.
   (2)   Ha a Bizottság arról tájékoztatja a HTMGB-t, hogy a kért vélemény bizalmas jellegű, az adott munkacsoportban csak a HTMGB tagjai és a Bizottság képviselője lehetnek jelen.
   15. cikk
   A HTMGB titkársága
   (1)   A Bizottság titkárságot biztosít a HTMGB és munkacsoportjai részére.
   (2)   A titkárság felelős a technikai és adminisztratív támogatás és koordináció biztosításáért a HTMGB hatékony működése és a munkacsoportok ülései szervezésének megkönnyítése érdekében.
   (3)   A titkárság a HTMGB és munkacsoportjai tevékenységét szükség esetén összehangolja más közösségi vagy nemzetközi szervek tevékenységével.
   16. cikk
   Záró rendelkezések
   (1)   A 93/619/EK határozat hatályát veszti.
   (2)   A 93/619/EK határozat 1. cikkével összhangban kinevezett HTMGB-tagok az e határozattal létrehozott bizottság tagjaiként mindaddig hivatalban maradnak, amíg a HTMGB új tagjainak kinevezése meg nem történik az e határozat 3. cikkével összhangban.
   (3)   Az e cikk (2) bekezdésében említett tagok hivatali idejének lejártát követően az 5. cikk rendelkezései értelemszerűen alkalmazandók.
   (4)   A 93/619/EK határozat az e határozattal létrehozott bizottság első ülésének napján hatályát veszti.

      Kelt Brüsszelben, 2005. augusztus 26-án.

            a Bizottság részéről

         Joe BORG

            a Bizottság tagja

      (1)  HL L 358., 2002.12.31., 59. o.

      (2)  HL L 297., 1993.12.2., 25. o.

      MELLÉKLET
      DÍJAZÁS
      A HTMGB-tagok és a külső szakértők a HTMGB tevékenységeiben való részvételükért a következő díjazásra jogosultak:

                  —

                  A HTMGB ülésein és munkacsoportjaiban való részvétel

                              (EUR/teljes nap)

                              HTMGB-ülések

                              Munkacsoportok

                              Elnök

                              300

                              300

                              Alelnök (1)

                              300

                              0

                              Egyéb résztvevők

                              250

                              250

                        Amennyiben valamely tag vagy külső szakértő csak délelőtt vagy délután vesz részt a munkában, a napidíj 50 %-ára jogosult.

                  —

                  Jelentések

                              (EUR)

                              HTMGB-vélemények a plenáris üléseken vagy levelezés útján (2)

                              Előkészítő jelentések (3) a HTMGB ülések és munkacsoportok előtt

                              Előadó

                              300

                              300 (4)

         (1)  Csak a HTMGB-üléseken.

         (2)  A vélemény benyújtásáért fizetendő díj.

         (3)  Összefoglalók, vizsgálatok, háttér-információk.

         (4)  A díjazást legfeljebb 15 napra kell kifizetni a Bizottság által megállapított időkorlát alapján az előzetes írásos megállapodásban meghatározottak szerint. A Bizottság szükség esetén azonban további napokkal meghosszabbíthatja a határidőt.


title: A Tanács (KKBP) 2016/368 határozata (2016. március 14.) az al-Kaida szervezet tagjaival, valamint a velük összeköttetésben álló egyéb személyekkel, csoportokkal, vállalkozásokkal és szervezetekkel szembeni korlátozó intézkedésekről szóló 2002/402/KKBP közös álláspont módosításáról

text:
               15.3.2016

               HU

               Az Európai Unió Hivatalos Lapja

               L 68/17

         A TANÁCS (KKBP) 2016/368 HATÁROZATA
   (2016. március 14.)
   az al-Kaida szervezet tagjaival, valamint a velük összeköttetésben álló egyéb személyekkel, csoportokkal, vállalkozásokkal és szervezetekkel szembeni korlátozó intézkedésekről szóló 2002/402/KKBP közös álláspont módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2002. május 27-én elfogadta a 2002/402/KKBP közös álláspontot (1).

               (2)

               Az ENSZ Biztonsági Tanácsa (ENSZ BT) 2015. december 17-én elfogadta a 2253 (2015) sz. határozatot (a 2253 (2015) sz. ENSZ BT-határozat), amelyben ismételten egyértelműen elítélte az Iraki és Levantei Iszlám Államot (ISIL, más néven Dáis), az al-Kaidát, továbbá a velük összeköttetésben álló személyeket, csoportokat, vállalkozásokat és szervezeteket, amiért továbbra is számos olyan terrorcselekményt hajtanak végre, amelyek célja ártatlan polgári személyek és más áldozatok életének kioltása, anyagi javak megsemmisítése és a stabilitás jelentős mértékű aláásása.

               (3)

               Ezzel összefüggésben az ENSZ BT a 2253 (2015) sz. határozatában emlékeztetett arra, hogy az ISIL (Dáis) az al-Kaidából kivált csoport, valamint hogy az ENSZ jegyzékbe vesz minden, az ISIL-t (Dáis-t) vagy az al-Kaidát támogató személyt, csoportot, vállalkozást és szervezetet.

               (4)

               Az ENSZ BT a 2253 (2015) sz. határozatban felszólította a tagállamokat, hogy a határozat 2. pontja a) alpontjának megfelelően, valamint a Pénzügyi Akció Munkacsoport idevágó ajánlásait és a nemzetközi normákat szem előtt tartva akadályozzák meg a pénzeszközöknek, továbbá az egyéb pénzügyi eszközöknek és gazdasági erőforrásoknak az ISIL-lel (Dáis-sal) és az al-Kaidával kapcsolatos szankciós jegyzéken szereplő személyekhez és szervezetekhez való áramlását.

               (5)

               Az uniós végrehajtási intézkedéseket a 881/2002/EK tanácsi rendelet (2) határozza meg,

               (6)

               A 2002/402/KKBP közös álláspontot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2002/402/KKBP közös álláspont a következőképpen módosul:

               1.

               A cím helyébe a következő szöveg lép:
               „A Tanács 2002/402/KKBP közös álláspontja (2002. május 27.) az ISIL (Dáis) és az al-Kaida szervezetek tagjaival és a velük összeköttetésben álló egyéb személyekkel, csoportokkal, vállalkozásokkal és szervezetekkel.”

               2.

               A közös álláspont a következő preambulumbekezdéssel egészül ki:

                           „(9)

                           Az ENSZ BT a 2253 (2015) sz. határozatban felszólította a tagállamokat, hogy a határozat 2. pontja a) alpontjának megfelelően, valamint a Pénzügyi Akció Munkacsoport idevágó ajánlásait és a nemzetközi normákat szem előtt tartva akadályozzák meg a pénzeszközöknek, továbbá az egyéb pénzügyi eszközöknek és gazdasági erőforrásoknak az ISIL-lel (Dáis-sal) és az al-Kaidával kapcsolatos szankciós jegyzéken szereplő személyekhez és szervezetekhez való áramlását.”

               3.

               A (9) preambulumbekezdés számozása (10) preambulumbekezdésre változik.

               4.

               Az 1. cikk helyébe a következő szöveg lép:
               „1. cikk
               Ezt a közös álláspontot az ISIL (Dáis) és az al-Kaida szervezet olyan tagjaira, valamint a olyan egyéb személyekre, csoportokra, vállalkozásokra és szervezetekre kell alkalmazni, akik, illetve amelyek:

                           a)

                           az ISIL (Dáis) és az al-Kaida szervezet tagjaival kapcsolatban állnak, köztük azok, akik és amelyek:

                                       i.

                                       részt vettek az említett szervezetekkel együttműködve, azok által, nevében, képviseletében vagy javára elkövetett cselekmények vagy tevékenységek finanszírozásában, tervezésében, elősegítésében, előkészítésében, illetve elkövetésében;

                                       ii.

                                       fegyvereket és hozzájuk kapcsolódó felszereléseket szolgáltattak, értékesítettek vagy adtak át az említett szervezeteknek;

                                       iii.

                                       tagokat toboroztak vagy egyéb módon támogatták ezek cselekményeit vagy tevékenységeit;

                                 Az al-Kaida vagy az ISIL (Dáis) szervezetnek vagy ezek bármely sejtjének, fiókszervezetének, illetve az említettekből kivált csoportnak vagy utódszervezetnek;

                           b)

                           az ISIL (Dáis) és az al-Kaida szervezet tagjaival kapcsolatban álló személyek, csoportok, vállalkozások vagy szervezetek közvetlen vagy közvetett tulajdonában vagy ellenőrzése alatt állnak, vagy azokat egyéb módon támogatják;

                     és akik, illetve amelyek az 1267 (1999) sz., az 1333 (2000) sz. és a 2253 (2015) sz. ENSZ BT-határozatok értelmében összeállított – és az 1267 (1999) sz. ENSZ BT-határozattal felállított bizottság által rendszeresen felülvizsgálandó – jegyzékben szerepelnek.”

               5.

               A 2. cikk helyébe a következő szöveg lép:
               „2. cikk
               (1)   A tagállamok állampolgárai részéről vagy a tagállamok területéről, illetve az azok lobogója alatt közlekedő vízi vagy légi járművek felhasználásával tilos az 1. cikk a) és b) pontjaiban említett személyek, csoportok, vállalkozások és szervezetek részére fegyvereket és bárminemű ezekkel kapcsolatos anyagot – attól függetlenül, hogy azok a tagállamok területéről származnak-e – értékesíteni, szállítani, átadni vagy kivinni, ideértve a fegyvereket és lőszereket, a katonai járműveket és felszereléseket, a katonai jellegű felszereléseket és a felsoroltak pótalkatrészeit.
               (2)   Tilos:

                           a)

                           az 1. cikk a) és b) pontjaiban említett személyek, csoportok, vállalkozások és szervezetek részére közvetve vagy közvetlenül technikai segítséget nyújtani, brókertevékenységet folytatni, illetve olyan egyéb szolgáltatást nyújtani, amely katonai tevékenységekhez vagy fegyverek és bárminemű ezekkel kapcsolatos anyag rendelkezésre bocsátásához, gyártásához, karbantartásához és használatához kapcsolódik, ideértve a fegyvereket és lőszereket, a katonai járműveket és felszereléseket, a katonai jellegű felszereléseket, valamint ezek pótalkatrészeit;

                           b)

                           az 1. cikk a) és b) pontjaiban említett személyek, csoportok, vállalkozások és szervezetek részére közvetve vagy közvetlenül, katonai tevékenységekkel kapcsolatos finanszírozást vagy pénzügyi támogatást nyújtani, beleértve különösen a fegyverek vagy azokhoz kapcsolódó felszerelések értékesítését, beszerzését, szállítását vagy kivitelét szolgáló, vagy a kapcsolódó technikai segítség, brókertevékenység és egyéb szolgáltatások nyújtására irányuló támogatásokat, kölcsönöket, exporthitel-biztosítást, biztosítást és viszontbiztosítást;

                           c)

                           tudatosan és szándékosan részt venni olyan tevékenységben, amelynek célja vagy hatása az a) vagy b) pontban említett tilalmak megkerülése.”

               6.

               A 3. cikk helyébe a következő szöveg lép:
               „3. cikk
               (1)   Be kell fagyasztani az 1. cikkben említett valamennyi természetes vagy jogi személy, szervezet, szerv vagy csoport, valamint a nevükben vagy utasításaik szerint eljáró bármely harmadik fél közvetlen vagy közvetett tulajdonában lévő, általa birtokolt vagy ellenőrzése alatt álló valamennyi pénzeszközt és gazdasági erőforrást;
               (2)   pénzeszközök, és gazdasági erőforrások sem közvetlenül vagy sem közvetve nem tehetők hozzáférhetővé az 1267 (1999) sz., az 1333 (2000) sz. és a 2253 (2015) sz. ENSZ BT-határozat értelmében összeállított jegyzéken szereplő személyek, csoportok, vállalkozások és szervezetek számára vagy javára.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 14-én.

            a Tanács részéről

            az elnök

         F. MOGHERINI

      (1)  A Tanács 2002/402/KKBP közös álláspontja (2002. május 27.) az Al-Qaida szervezet tagjaival, valamint a velük összeköttetésben álló személyekkel, csoportokkal, vállalkozásokkal és szervezetekkel szembeni korlátozó intézkedésekről (HL L 139., 2002.5.29., 4. o.).

      (2)  A Tanács 881/2002/EK rendelete (2002. május 27.) az Al-Qaida hálózattal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről (HL L 139., 2002.5.29., 9. o.)


title: A Tanács határozata (2015. május 11.) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               20.5.2015

               HU

               Az Európai Unió Hivatalos Lapja

               C 165/2

         A TANÁCS HATÁROZATA
   (2015. május 11.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   (2015/C 165/03)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában jelölt személyeknek a Bizottság által a Tanácsnak benyújtott jegyzékére,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsában a munkavállalói szervezetek képviselőinek kategóriájába tartozó német tag helye megüresedett,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:

      A MUNKAVÁLLALÓI SZERVEZETEK KÉPVISELŐI:

               NÉMETORSZÁG

               Mario PATUZZI

      Kelt Brüsszelben, 2015. május 11-én.

            a Tanács részéről

            az elnök

         J. DŪKLAVS

      (1)  HL L 39., 1975.2.13., 1. o. A legutóbb a 2051/2004/EK rendelettel (HL L 355., 2004.12.1., 1. o.) módosított rendelet.

      (2)  HL C 228., 2012.7.31., 3. o.